Μυθολογικές παραστάσεις σε μεσοβυζαντινά ελεφαντοστέινα κιβωτίδια:
Creators: name: Γκέλου, Αναστασία Βασιλείου
Publisher: name: Aristotle University of Thessaloniki
Year: 2014
Subjects: Μεσοβυζαντινά κιβωτίδια
Ελεφαντοστέινα κιβωτίδια
Μυθολογικές παραστάσεις
Middle Byzantine caskets
Ivory caskets
Mythological representations

description: Η παρούσα μεταπτυχιακή εργασία μελετά μέρος των ελεφαντοστέινων κιβωτιδίων της μεσοβυζαντινής περιόδου που φέρουν μυθολογικές παραστάσεις. Στόχος της έρευνας αυτής είναι η παρουσίαση των πιο σημαντικών λημμάτων κιβωτιδίων της περιόδου και η συνολική προσέγγιση του υλικού, τόσο από εικονογραφικής όσο και από τεχνοτροπικής άποψης. Παρατίθεται συγκριτικό υλικό και επιχειρείται εξαγωγή συμπερασμάτων σχετικά με θέματα χρονολόγησης και προέλευσης. Επιπλέον, γίνεται αναφορά στο ελεφαντοστό, τις ιδιότητές του ως υλικό και την πορεία του στο χρόνο και ερευνάται ο τρόπος και η συχνότητα παραγωγής των ελεφαντοστέινων πλακιδίων. Γίνεται ειδική αναφορά στα σχήματα των κιβωτιδίων, τα οποία ομαδοποιούνται ανάλογα με το σχήμα και τα διακοσμητικά τους χαρακτηριστικά και αναλύονται οι τεχνικές κατασκευής, ενώ γίνεται αναφορά και στα εργαλεία που χρησιμοποιούσαν οι τεχνίτες. Σχετικά με το εμπόριο του ελεφαντοστού και την ύπαρξη κέντρων παραγωγής αντλούνται πληροφορίες από ιστορικές πηγές, όπου υπάρχουν αναφορές σε εμπορικές συναλλαγές του ελεφαντοστού. Ερευνάται ακόμη ο τρόπος με τον οποίο δούλευαν οι χαράκτες και το πελατολόγιο στο οποίο απευθυνόταν τέτοιου είδους αντικείμενα. Περαιτέρω, αναλύονται οι μυθολογικές παραστάσεις που κοσμούν τα κιβωτίδια και εντάσσονται σε μυθολογικούς κύκλους, ενώ παράλληλα πραγματοποιείται εικονογραφικός συσχετισμός με άλλα αντικείμενα της μικροτεχνίας που φέρουν ανάλογες μυθολογικές παραστάσεις. Τέλος, εντοπίζονται και σχολιάζονται σπάνια εικονογραφικά θέματα και μοτίβα που επαναλαμβάνονται συχνά, ενώ διερευνάται ο λόγος της επιλογής των συγκεκριμένων εικονογραφικών θεμάτων των μυθολογικών παραστάσεων.
description: The present master thesis examines part of the ivory caskets of the Middle Byzantine period which bear mythological scenes. The aim of this survey is the presentation of the most important caskets of the period and the overall approach of the material, both iconographically and technically. Comparative material is included and conclusions are drawn, concerning issues of chronology and origin. Furthermore, it closely examines the substance of the ivory in time and investigates the process and the frequency of the production of the ivory caskets. This thesis refers also to the types of the caskets, which are categorized according to their forms and decorative features. Additionally, the constructive techniques are presented, while paying particular attention to the tools used by the craftsmen. As far as the trade and the existence of centers of ivory production is concerned, some information emerges from historical sources, where are references to commercial transactions of ivory. The survey investigates the way in which the carvers worked and the clientele concerned. Moreover, the mythological representations of the caskets are analyzed and included in specific mythological circles, while the caskets are associated with other objects with similar mythological scenes. In conclusion, some rare iconographic issues and repeated motifs are detected and analyzed, while the cause of the choice of the iconographic issues is examined.